**Ministru kabineta rīkojuma projekta “Par ūdenssaimniecības pakalpojumu sektora kritiski svarīgo nodarbināto vakcināciju” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta „Par ūdenssaimniecības pakalpojumu sektorakritiski svarīgonodarbināto vakcināciju” (turpmāk – Projekts) mērķis ir nodrošināt savlaicīgu un efektīvu Ministru kabineta informēšanu par ūdenssaimniecības pakalpojumu sektora kritiski svarīgo darbinieku vakcināciju pret Covid-19 infekciju. Projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2021. gada 16. februāra sēdes protokollēmuma (prot. Nr. 17 3. §) “Informatīvais ziņojums “Par prioritāri vakcinējamām personu grupām”” 4. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saistībā ar plānoto un Latvijā tuvākajā laikā pieejamo tādu vakcīnu pret Covid-19 infekciju apjomu, ka būs iespējas nodrošināt plašāku sabiedrības vakcināciju, tiecoties uz to, ka Latvijā pieejamās vakcīnu devas tiek pietiekami efektīvi un operatīvi izmantotas attiecīgajā brīdī aktuālajām prioritāri vakcinējamām sabiedrības grupām, kā arī ņemot vērā Vakcinācijas biroja sniegto informāciju par V prioritāri vakcinējamās sabiedrības grupas Ministru kabineta 2020. gada 9. jūnija noteikumu Nr. 360 “Epidemioloģiskās drošības prasības Covid-19 infekcijas izplatības ierobežošanai” (turpmāk ‑ MKN Nr. 360) 3. pielikuma izpratnē vakcinēšanas uzsākšanu 2021. gada 26. aprīlī, Vides aizsardzības un reģionālās attīstības ministrija ir sagatavojusi Projektu un tā pielikumu, kurā ietvertas profesijas vai amatu saraksti par ūdenssaimniecības pakalpojumu sektora kritiski svarīgo darbinieku vakcināciju pret Covid-19 infekciju.Projekts ir izstrādāts arī tāpēc, lai atklāti un caurskatāmi sniegtu Ministru kabinetam priekšstatu par to personu loku, kuras atbilst V prioritāri vakcinējamai sabiedrības grupai, jo atbilstoši MKN Nr. 360 62.1punktam vakcinācija pret Covid-19 infekciju tiek organizēta pakāpeniski, sākotnēji vakcīnu nodrošinot noteiktām sabiedrības grupām. Atbilstoši noteikumu 3. pielikumā noteiktajam IV, V, VII un VIII prioritārās grupas pazīme ir atbilstība konkrētai profesijai vai amatam konkrētā iestādē. Tāpat MKN Nr.360 noteic minimālo datu apjomu, kas nepieciešams, lai noteiktu personas atbilstību IV, V, VII un VIII prioritārai grupai – identificējoša informācija un darba vieta, kā arī profesija vai amats. |
| 3. | Projekta izstrādē iesaistītās institūcijas un publiskas personas kapitālsabiedrības | Sabiedrība ar ierobežotu atbildību (turpmāk – SIA) “Rīgas ūdens”, SIA “Aizkraukles ūdens”, SIA “Baložu komunālā saimniecība”, SIA “Bauskas ūdens”, SIA “Dobeles ūdens”, Ikšķiles novada pašvaldības SIA “Ikšķiles māja”, SIA “Kocēnu komunālā saimniecība”, SIA “Madonas ūdens”, SIA “Rūjienas siltums”, SIA “SALTAVOTS”, SIA “Rūpe”, SIA “Smiltenes NKUP”, pašvaldības SIA “Ūdeka”, pašvaldības SIA “Valgums-S”, SIA “Valmieras ūdens”, SIA “Ādažu Ūdens”, SIA “Liepājas ūdens”, SIA “Salacgrīvas ūdens”, SIA “Saldus komunālserviss”, SIA “Talsu ūdens”, SIA “Tukuma ūdens”, pašvaldības SIA “Vangažu avots”, SIA “Jelgavas novada KU”, SIA “Babītes siltums”, Cēsu pilsētas SIA “VINDA”, SIA “Jēkabpils ūdens”, SIA “Jūrmalas ūdens”, SIA “Gulbenes nami”, SIA “Kandavas komunālie pakalpojumi”, akciju sabiedrība “Mārupes komunālie pakalpojumi”, SIA “JELGAVAS ŪDENS”, “Ogres komunikācijas”, SIA “Kuldīgas ūdens”, SIA “Pļavinu komunālie pakalpojumi”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu**  |
| 1.  | Sabiedrības mērķgrupas, kuras tiesiskais regulējums ietekmē vai varētu ietekmēt  | Projekts attiecas uz ūdenssaimniecības pakalpojumu sektora nodarbinātajiem.  |
| 2.  | Tiesiskā regulējuma ietekme uz tautsaimniecību un administratīvo slogu  | Projekts šo jomu neskar.  |
| 3.  | Administratīvo izmaksu monetārs novērtējums  | Projekts šo jomu neskar.  |
| 4.  | Atbilstības izmaksu monetārs novērtējums  | Projekts šo jomu neskar.  |
| 5.  | Cita informācija  | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem**  |
| Projekts šo jomu neskar. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |
|   **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |
|   **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām**  |
| 1.  | Projekta izpildē iesaistītās institūcijas  | Nacionālais veselības dienests. |
| 2.  | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem  | Valsts pārvaldes institucionālā sistēma netiek mainīta. Jaunas iestādes vai jaunas struktūrvienības netiek veidotas, nav paredzēts likvidēt esošās institūcijas, nav paredzēts reorganizēt esošās institūcijas.  |
| 3.  | Cita informācija  | Nav.  |

Vides aizsardzības un reģionālās attīstības ministrs A. T. Plešs

Ošleja 67026543

Marta.Osleja@varam.gov.lv